Комисија за спровођење поступка јавног оглашавања прикупљањем понуда Градске општине Нови Београд, на основу Закључка председника Градске општине Нови Београд брoj XII-020-1/2018-10 од 23.01.2018., објављује

### **О Г Л А С**

### за издавање места за постављање тезги за продају робе прикупљањем писмених понуда

у оквиру сталне манифестације од значаја за ГО Нови Београд **„ У сусрет пролећу“**

**у периоду од 14.02.2018. до 24.03.2018. године**

**ЛОКАЦИЈА:**

* Булевар Михаила Пупина, испред пословног објекта ТЦ „Нови Београд“ (Стари Меркатор), за постављање од 1 до 60 (шездесет) тезги укупне површине 120 м² (распоред места од бр. 1 до бр. 60)

**УСЛОВИ УЧЕШЋА:**

* Право учешћа има заинтересовано физичко или правно лице регистровано за обављање одговарајуће делатности.
* Почетна цена за лицитацију места за постављање тезги у Булевару Михаила Пупина, испред пословног објекта ТЦ „Нови Београд“ (Стари Меркатор), за укупан период трајања манифестацијe је **20.000,00 РСД.**

Сва заинтересована лица могу доставити понуду у писаном облику у затвореној коверти са напоменом „ПОНУДА ЗА ЛИЦИТАЦИЈУ ТЕЗГИ - НЕ ОТВАРАТИ“ на адресу: Градска општина Нови Београд, Булевар Михаила Пупина бр. 167, поштом или лично, предајом понуде на шалтеру бр. 4.

**Рок за достављање понуда је 06.02.2018. године, до 11:00 часова.**

**Затворена коверта са понудом треба да садржи:**

1. **1. ПРИЈАВУ**

**-пријава правног лица садржи**: назив и седиште, решење АПР о упису у регистар, матични број, порески идентификациони број (ПИБ), потпис овлашћеног лица и печат; (доказ о истом), број рачуна код банке за враћање депозита, као и контакт телефон учесника огласа.

- **пријава физичког лица садржи**: фотокопију личне карте, решење АПР о упису у регистар*,* порески идентификациони број (ПИБ), број рачуна код банке за враћање депозита као и контакт телефон учесника огласа.

**2. БЕЗУСЛОВНУ ПОНУДУ, УЗ НАВОЂЕЊЕ ЛОКАЦИЈЕ НА КОЈИ ПОНУДА ГЛАСИ**

**3. ДОКАЗ О УПЛАТИ ДЕПОЗИТА за озбиљност понуде, у износу од 10.000,00 РСД.** Уплату извршити на текући рачун Градске општине Нови Београд, број: **840-978804-03, модел 97 и позив на број 59-013.**

Заинтересовани понуђачи могу доставити понуде за више места за постављање тезги, с тим што понуђач доставља засебну понуду за свако појединачно место на локацији.

Неблаговремене понуде неће бити отваране.

Јавно отварање понуда одржаће се 06.02.2018. године са почетком у 11,15 часова на адреси Градске општине Нови Београд, сала 3.

Ранг листа биће објављена 06.02.2018. године у 12:00 часова;

Право одабира места за постављање тезги зависи од висине понуђеног износа;

**У случају останка слободних места, писмене понуде ће се подносити 06.02.2018. године до 15:00 часова;**

Комисија ће одабир корисника за преостала места извршити на основу висине понуђене цене и временском доспећу захтева;

Ранг листа у случају доделе евентуално преосталих слободних места, на основу примљених понуда, биће објављена 06.02.2018. године, у 15:30 часова;

У случају два или више иста понуђена износа, предност за одабир места за постављање тезги биће одређен по редоследу времена приспелости понуде;

Потенцијални корисник дужан је да пре одабира конкретног места изврши уплату излицитираног износа умањеног за износ уплаћеног депозита. Након достављања доказа о наведеној уплати понуђач ће добити потврду о изабраном месту за постављање тезге;

Понуђачима који не буду изабрани наведени износ уплате на име депозита за озбиљност понуде биће враћен у року до 5 (пет) дана од дана спровођења лицитације.

**Уколико понуђач који је одређен по ранг листи одустане од коришћења места из било ког разлога или је документација неисправна или непотпуна, нема право на повраћај депозита за озбиљност понуде**;

Потписивање Уговора са изабраним корисницимаобавиће **се 09. и 12.02.2018. године,** у просторијама Градске општине Нови Београд, Булевар Михаила Пупина бр. 167.

**НАПОМЕНА:** **Након потписивања уговора понуђач је у обавези да поднесе захтев Одељењу за грађевинске и комуналне послове и инвестиционо пројктовање Управе ГО Нови Београд за добијање решења овог органа за постављање тезге за продају робе на наведеној локацији.**

Распоред постављања тезги је утврђен скицом на коју је Секретаријат за саобраћај дао сагласност IV-05 бр. 344.9-582/2017. oд 06.12.2017. године.

**Тезга је типски покретни објекат за продају робе или пружање услуге чија површина не може бити већа од** од 2,0 m2  са слободном површином у функцији тезге од 1,0 m2.

**О Б А В Е Ш Т Е Њ Е**

**Управа ГО Нови Београд** обавештава све кориснике места за постављање тезге на територији општине Нови Београд **да су у обавези** да поставе тезге чији је изглед прописан **Правилником о** типу, величини, изгледу и другим карактеристикама киоска и тезги који се постављају на подручју градске општине Барајево, Вождовац, Гроцка, Звездара, Земун, Лазаревац, Младеновац, Нови Београд, Обреновац, Палилула, Раковица, Сопот, Сурчин и Чукарица („Службени лист града Београда“, бр. 135/2016) који је донео Заменик градоначелника града Београда 30. децембра 2016. године.

**Одредбом члана 7.** овог Правилника прописано је: „На јавним и другим површинама на подручју градске општине Барајево, Вождовац, Гроцка, Звездара, Земун, Лазаревац, Младеновац, Нови Београд, Обреновац, Палилула, Раковица, Сопот, Сурчин и Чукарица, могу се постављати тезге произведене у следећим типовима: 1) Склопива тезга "СТ 2015"; 2) Склопива тезга "СТ 2015 К" и 3) Мобилна тезга "МТ 2015".

На подручју градске општине Нови Београд може се поставити тезга типа:

**Склопива тезга "СТ 2015“** којаје у основи правоугаоног облика. Намењена је за продају различите робе, презентације, информисање и слично.

Конструкција тезге је склопива и преносива. Када је расклопљена, тезга заузима 1,89 м² површине на којој се поставља. Њена дужина износи 1,4 м; ширина 1,35 м и висина 2,4 м. Састоји се од дрвеног рама, простора за излагње и складиштење робе и платнене надстрешнице.

Конструкција рама је од дрвених елемената, у виду стуба, греде и постамента, по једном са обе бочне стране, који су повезани попречним гредама. Окретни зглобови омогућавају расклапање тезге.

Надстрешница је од пластифицираног платна беж боје – RAL 1015 (RAL означава карту боја по RAL скали Немачког националног комитета за осигурање квалитета и испоруке), које је разапето између кровних ивица рама.

Простор за излагање и складиштење робе представља расклопиви дрвени сандук, дубине 0,75 м, причвршћен за рам тезге.

Сви дрвени делови су обложени заштитним слојем, а доњи делови и носећи елементи су заштићени против хабања металном траком у основној боји. Конструкција оквира и сандук су изведени у натур варијанти дрвета и обележена је безбојним заштитним слојем.

Изглед **Склопиве тезге "СТ 2015“** дат је у графичком прилогу.

**Овај тип тезги корисници су у обавези да припреме за све наредне манифестације, почев од „Пролећне манифестације „ у периоду од 02. априла до 15. маја 2018. године.**

